b'\n_START_ARTICLE_\nOSNAZ (GRU)\n_START_SECTION_\nIstorija\n_START_PARAGRAPH_\n1918 m. lapkri\xc4\x8dio 13 d. Registracin\xc4\x97s valdybos sud\xc4\x97t\xc4\xaf papild\xc4\x97 radijo ry\xc5\xa1io pri\xc4\x97mimo bei kontrol\xc4\x97s stotis Serpuchove \xe2\x80\x93 pirmasis radijo \xc5\xbevalgybos padalinys. Jo vadovu paskirtas Ch. Ivanovas._NEWLINE_XX a. III de\xc5\xa1. radijo \xc5\xbevalgybos padaliniai i\xc5\xa1 ry\xc5\xa1i\xc5\xb3 sektoriaus per\xc4\x97jo \xc4\xaf RA \xc5\xbevalgybos valdybos (GRU) pavaldum\xc4\x85, sukuriant radijo ry\xc5\xa1io skyri\xc5\xb3, kuris koordinavo bei vadovavo ypatingosios paskirtiems divizionams (ORD OSNAZ), Antrojo pasaulinio karo metais tapusiais pagrindin\xc4\x97mis GRU radijo ry\xc5\xa1io \xc5\xbevalgybos srities organizacin\xc4\x97mis strukt\xc5\xabromis. Tokie divizionai s\xc4\x97kmingai veik\xc4\x97 karo metu._NEWLINE_1939 m. Ukrainos fronte veik\xc4\x97 4 OSNAZ radiodivizionai (368-asis, 370-asis, 372-asis, 592-asis), i\xc5\xa1d\xc4\x97styti pasienio zonoje nuo Liubomlio iki Karpat\xc5\xb3. Jie klaus\xc4\x97si radijo ry\xc5\xa1iu perduodamos informacijos Piet\xc5\xb3 Lenkijos teritorijoje._NEWLINE_1939 m. lapkri\xc4\x8dio m\xc4\x97n. Raudonosios armijos garnizone Lietuvoje, Prienuose, buvo \xc4\xafsteigtas OSNAZ 363-iojo radiodiviziono \xc5\xbevalgybos punktas, priklaus\xc4\x99s Baltarusijos frontui bei vykd\xc4\x99s \xc5\xbevalgyb\xc4\x85 Rytpr\xc5\xabsiuose bei \xc5\xa1iaurrytin\xc4\x97je Var\xc5\xa1uvos dalyje. Tokie radijo ry\xc5\xa1io divizionai buvo \xc4\xafkurti ir kitose pasienio apygardose. Antrojo pasaulinio karo meto prad\xc5\xbeioje veik\xc4\x97 16 toki\xc5\xb3 divizion\xc5\xb3, be to dar Vyriausiosios Vadovyb\xc4\x97s radiobrigada, kurios 6 radiodivizionai bei radiopulkai vykd\xc4\x97 \xc5\xbevalgyb\xc4\x85 daugiau nei 1000 km pasienio zonoje._NEWLINE_Pagrindin\xc4\x97 radio\xc5\xbevalgybinink\xc5\xb3 veikla tuo metu \xe2\x80\x93 radijo ry\xc5\xa1iu perduodamos informacijos rinkimas, prie\xc5\xa1ininko armij\xc5\xb3 \xc5\xa1tab\xc5\xb3 pelengacija, telefonini\xc5\xb3 pokalbi\xc5\xb3 klausymasis bei radijo prietais\xc5\xb3 \xc4\xafrengimas pasienio juostoje.\n_START_SECTION_\n\xc5\xa0altiniai\n_START_PARAGRAPH_\nagentura.ru GRU OSNAZ istorija (rus.) 1989 m.'